1.	Účastník ZPC č. 30-2012-6, 30-2012-4

Meno a priezvisko, tituly:	Ing. Tomáš Pešek, Mgr. Jozefína Jambrichová	
Znalosť cudzích jazykov:	anglický	

2.	Zahraničná pracovná cesta

Štát / mesto:	Česká republika/Praha	
Názov a adresa 
prijímajúcej organizácie:	SPDDM, Karlínské náměstí 7, 186 00 Praha 8	
Účel cesty:	Pracovné stretnutie prípravného výboru a zástupcov krajín, zapojených do projektu Grundtvig 	
Spôsob financovania 
(kto hradí cestovné, pobytové náklady, iné výdavky):	Finančné prostriedky z grantu projektu Grundtvig	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
7.2.2012	Príchod účastníkov	
7.2.2012	13,00 Prezentácia záverov z Ríma
13,30 Úprava textovej formy záverečnej verzie Platformy v anglickom jazyku, diskusia a vysvetlenie niektorých pojmov z pohľadu národnej verzie.
16,00 Predstavenie prvého návrhu cieľov seminára, ktorý sa uskutoční 13.-14.4.2012 v Bratislave
17,00 – Predstavenie grafického návrhu Platformy	
8.2.2012	08,00 – Pokračovanie diskusie ku grafickému návrhu Platformy, pripomienkovanie a doplnenie návrhov na zmeny. Diskusia k tlači a nákladu.
09,30 – Podrobná príprava obsahu seminára v Bratislave, určenie rozsahu, zodpovedností
12,30 – Ukončenie pracovného stretnutia	

3.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
7.2.2012	Prípravný výbor sa zišiel v zložení zástupcov Španielska, Českej republiky, Francúzska, Belgicka, Talianska, Nemecka a SR.  V úvode stretnutia bol navrhnutý a upravený program stretnutia, časový harmonogram a predstavené boli podkladové materiály s ktorými bude skupina počas dvoch dní pracovať. 
Skupina posúdila následne textovú formu Platformy – dokumentu, ktorý je výstupným materiálom projektu a ktorý bude prezentovaný na záverečnom seminári v Bratislave. Niektoré časti bolo potrebné upraviť v texte anglickej verzie, aby mohli byť následne správne preložené a rovnako pochopené aj národné verzie dokumentu. Diskusia sa sústredila na správne ponímanie kľúčových slov a pojmov ako neformálne učenie – neformálne vzdelávanie – informálne vzdelávanie.
Následne bol zástupcami SR prezentovaný prvý návrh cieľov seminára, jeho obsah a trvanie. Účastníci sa postupne vyjadrovali k hlavným cieľom, ktoré následne zástupcovia SR sformulovali do záverečnej podoby.
Ďalšia diskusia v rámci programu bola zameraná na posúdenie prvej verzie grafického návrhu Platformy. Všetci zástupcovia jednotlivých krajín vzniesli konkrétne návrhy a požiadavky, ktoré boli vo väčšej miere akceptované. 	
8.2.2012	 Druhý deň pracovného stretnutia pokračovala diskusia k posudzovaniu už aj textov spoločne s grafickým návrhom Platformy. Účastníci odsúhlasili zmenu a doplnenie niektorých lôg partnerských organizácií, uskutočnili korektúru kontaktov všetkých organizácií, dohodli sa na spoločnej tiráži, na počte kusov anglickej verzie a počte kusov národných verzií. Taktiež sa dohodli, že grafik pripraví pdf formu dokumentu v anglickom jazyku a následne aj v národných verziách, aby mohli byť aj v tejto forme prístupné širokej verejnosti.

V ďalšej časti sa opätovne venovali príprave seminára v Bratislave a presne si určili, kto bude ktorú časť Platformy prezentovať účastníkom, zosumarizovali počet zahraničných účastníkov, odsúhlasili celkový počet účastníkov, ktorý bude do počtu 50-60 (maximálne) doplnený slovenskými účastníkmi. Dohodli si spoločný rokovací jazyk, ktorým bude anglický jazyk a odsúhlasili, že seminár bude slovenským účastníkom tlmočený do slovenského jazyka, kvôli lepšiemu porozumeniu a kvalitnejšej diskusii v pracovných skupinách, ktoré budú súčasťou seminára.
Členovia pracovnej skupiny schválili aj dĺžku trvania seminára a úhradu nákladov – zahraniční účastníci si budú hradiť náklady na cestovné a ubytovanie, strava bude poskytnutá iba počas konania seminára. Slovenským účastníkom bude hradené cestovné, strava aj ubytovanie počas seminára. 
Pracovná skupina diskutovala aj o potrebe účasti miestnych a európskych autorít, ktorých pozvanie zabezpečí organizátor – IUVENTA.

Jedným z cieľov projektu je aj príprava spoločnej metodickej publikácie, ktorej obsahom bude vysvetlenie kľúčových slov, identifikovaných v Platforme. Publikácia bude mať metodický charakter a mala by byť pomôckou pre prácu s mládežou všeobecne. Zástupcovia diskutovali o zodpovednostiach, termínoch a rozsahu definícií jednotlivých kľúčových slov, ktorých je v súčasnosti 12.

V závere stretnutia boli určené úlohy a zodpovednosti s konkrétnymi termínmi, s ktorými účastníci vyjadrili súhlas.
Nasledujúce stretnutie pracovnej skupiny bude 16.2.2012 po ukončení seminára, kedy budú prezentované aj ďalšie postupy zamerané na celkové ukončenie projektu.

4.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)

·	Pripraviť pozvánku na seminár v Bratislave v anglickom jazyku a slovenskom jazyku a poslať ju partnerom.
·	Vložiť definitívnu verzia prekladu Platformy do slovenského jazyka do Dropboxu.
·	Zabezpečiť technickú stránku seminára
·	Poslať účastníkom zo zahraničia možnosti ubytovania v Bratislave
·	Pripraviť prvý návrh definície Kľúčových slov, vyplývajúcich z Platformy, ktoré budú súčasťou metodickej publikácie.

5.	Prehľad prinesenej dokumentácie a miesto jej uloženia 

Prvá verzia grafického návrhu Platformy – oddelenie rozvoja práce s mládežou	

6.	Osobitne vyhodnotený očakávaný prínos ZPC 

·	Priebeh projektu poskytol možnosť identifikovať problémy a prekážky v neformálnom vzdelávaní v oblasti práce s mládežou a pripraviť dokument, ktorý bude prezentovaný na európskej úrovni zodpovedným, ktorí budú požiadaní, aby pripravili také opatrenia, ktoré odstránia identifikované prekážky.
·	Zámer zostaviť metodickú príručku, ktorá bude definovať a jasne pomenuje kľúčové slová je veľmi dobrý a po dodržaní cieľa, ktorý má sledovať, bude praktickým materiálom pre oblasť neformálneho vzdelávania v oblasti práce s mládežou. 

7.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Závery zo stretnutia budú prezentované na porade vedenia, o vydaní Platformy bude informovať Oddelenie vzťahov s verejnosťou a pripravená bude tlačová správa ku semináru.	

Súhlasím so zverejnením tejto správy na internete.

Dátum:	9.2.2012	
Správu vypracoval
(meno a priezvisko, podpis):	Tomáš Pešek, Jozefína Jambrichová	
Správu schválil
(meno a priezvisko, podpis):	Viliam Michalovič